|  |  |
| --- | --- |
| Numri i lëndës: | 2021:090359 |
| Datë: | 30.05.2024 |
| Numri i dokumentit: | 05755680 |

**A.nr.1043/2021**

**GJYKATA THEMLORE NE PRISHTINË/Departamenti pe Çështje Administrative,** me gjyqtaren, Anita Nikçi – Morina, në konfliktin administrativ sipas padisë se paditëses F. L., nga fshati B… Komuna e Malishevës, të cilën e përfaqëson D. K. avokat nga Malisheva, kundër të paditurës, Ministria e Financave, Punës dhe Transfereve – Departamenti i Pensioneve me seli në Prishtinë, e cila përfaqësohet nga Avokatura Shtetërore pranë Ministrisë se Drejtësisë, me bazë juridike: Anulimin e vendimit në seancën e shqyrtimit gjyqësore - publik, me datën 02.04.2024, merr këtë:

**A K T G J Y K I M**

**I.APROVOHET** kërkesëpadia e paditëses F. L., nga fshati B..., Komuna e Malishevës .

**II.ANULOHET** aktvendimi i Ministria e Financave Punës dhe Transfereve me seli në Prishtinë, nr.504790, i dt. 19.03.2021 dhe çështja i kthehet të paditurës në rishqyrtim dhe rivendosje.

**A r s y e t i m**

Seanca e shqyrtimi kryesor në këtë çështje juridike, është mbajtur në kuptim të nenit 41 të LKA-së, në prezencë të paditëses dhe përfaqësuesit te saj, e në mungesë të palës së paditur e ftuar në mënyrë të rregullt .

Përfaqësuesi i paditëses në seancën e shqyrtimit gjyqësor ka deklaruar se mbetem pranë padisë dhe kërkesëpadisë, i njëjti me tej deklaron se vendimi i dt. 19.03.2021 është i kundërligjshëm ngase dispozitivi i këtij vendimi është në kundërshtim me arsyetimin dhe është i pa ekzekutueshëm për arsyes se në dispozitiv shkruan se aprovohet ankesa si e paditëses, për njohjen e të drejtës me pension me aftësi të kufizuar, periudhën do të paguani 270,00 €, pastaj në arsyetim thuhet se duhet të aplikoni përsëri. Përfaqësuesi me tej thekson se pas nxjerrjes së aktgjykimit të plotfuqishëm dhe i ekzekutueshëm paditësja është kompensuar  nga e paditura ne shumen 270,oo € , me tej përfaqësuesi thekson se  dy herë ka paraqitu në procedurë përmbarimore, të cilët i ka lejuar dhe që 3 vite nuk ka marrë pension.

E paditura ne përgjigjen ne padi i ka propozuar gjykatës që ta refuzojë padinë dhe kërkesëpadinë e paditëses si të pabazuar dhe të mbetet në fuqi vendimi i dt. 19.03.2021 si vendim i ligjshëm.

Gjykata, për vërtetimin e saktë dhe të plotë të gjendjes faktike, në seancën e shqyrtimit kryesor ka administruar këto prova: Vendimi kontestues 19.03.2021, aktgjykimi i datës 18.01.2018, aktgjykimi i dt.03.12.2018, ekspertiza mjekësore dt.07.11.2017, aktvendimi i datës 04.02.2022, aktvendimi i dt.29.01.2021, urdhëri për transferimin e pagesës datë 22.03.2021, rekomandimi për ekzekutim të urdhëresës dt.16.09.2021, konkluzioni i dt.21.01.2021, komunikimi në mënyrë elektronike datë 08.09.2021, vendimi i dt.01.03.2022, raportin bankar i dt.11.01.2023, që nuk ka marrë pension, dhe kontrolla mjekësore e fundit e datës 06.03.2023.

Gjykata vlerësoi ligjshmërinë e vendimit të goditur me padi në përputhje me nenin 44 të LKA-së dhe provave të administruara në seancën e shqyrtimit kryesor dhe gjeti se kërkesëpadia e paditëses është e bazuar .

Nga vendimi i kontestuar del se ai përmban të meta të tilla për shkak të cilave nuk mund shqyrtohet ligjshmëria e tij. Të metat e tilla qëndrojnë në shkeljet thelbësore të dispozitave të Ligjit për Procedurën Administrative. Shkeljet thelbësore të këtyre dispozitave konsistojnë në faktin se me nenin 84 par.2 të këtij ligji është paraparë se akti administrativ, që në këtë rast nënkupton vendimin e goditur me padi, duhet të përmbaj përveç tjerash edhe një përmbledhje të konstatimeve faktike, bazuar në provat e paraqitura gjatë procedimit administrativ ose në faktet e siguruara nga administrata, një deklarim të bazës ligjore në të cilat bazohet akti, etj. Akti administrativ duhet të jetë i arsyetuar. Në nenin 85 të po të njëjtit ligj, parashihet se përveç rasteve ku ligji vet e parashikon dhënien e arsyeve, duhet të jepen domosdoshmërisht arsyet për të gjitha ato akte, të cilat pjesërisht ose tërësisht mohojnë, shuajnë, kufizojnë apo prekin në një mënyrë apo tjetër të drejtën dhe interesat ligjore ose vendosin detyrime apo ndëshkime, përbëjnë një vendim të kundërt me pretendimet e palëve të interesuara, ose janë në kundërshtim me një informacion apo propozim zyrtar, etj. Arsyetimet duhet të formulohen qartë dhe të përfshijnë shpjegimet e bazës ligjore dhe faktike të aktit.

Vendimi i kundërshtuar është juridikisht i paqartë dhe kundërthënës me vetveten dhe me arsyetimin e tij. Në arsyetimin e tij nuk janë dhënë arsye mbi faktet vendimtare që kanë kushtëzuar marrjen e vendimit të kundërshtuar. Në arsyetimin e vendimit është dhënë një formulim i përgjithshëm dhe abstrakt ku thuhet se Këshilli i Ankesave duke vepruar sipas rekomandimeve te aktgjykimit te Gjykatës se Apelit ne Prishtine A.nr.6276/20 dt.29.01.2021 është aprovuar ankesa e paditëses si e bazuar, për njohjen e te drejtës ne pension me aftësi te kufizuar, dhe ka obliguar paditësen qe pas pranimit te vendimit të paraqesë kërkesë për rivlerësim mjekësor tek e paditura, për të vazhduar njohjen e kësaj të drejte

Prandaj gjykata marr parasysh provat në fjalë, dispozitat ligjore të theksuar më lartë konstatoi se organi i shkallës së dytë ka dështuar të trajtoj pretendimet e palës tani paditëses , prandaj nga e gjithë kjo nuk mund të kuptohet dhe vërtetohet se si e paditura ka konstatuar gjendjen faktike e më pas mbi çfarë baze kishte aplikuar dispozitat materiale, si të cekura në vendimin e kontestuar.

Gjykata shqyrtoi edhe pretendimet e përfaqësuesit të të paditurës, por të njëjtat i vlerësoi si të pabazuara, të paargumentuara dhe pa ndikim për vendosjen ndryshe në këtë çështje juridike, pasi që vendimi është nxjerr në kundërshtim me dispozitat ligjore në fuqi.

Lidhur me shpenzimet e procedurës, gjykata ka vendosur konform nenit 64 të Ligjit për Konflikte Administrative, që secila palë t’i bartë shpenzimet e veta.

Prandaj bazuar në të lartcekurat, në kuptim të nenit 5,6,38, 43 si dhe nenit 46.3 të Ligjit për Konfliktet Administrative, gjykata ka aprovuar kërkesëpadinë e paditësit dhe ka vendosur si në dispozitiv të këtij aktgjykimi.

**GJYKATA THEMELORE NË PRISHTINË**

**DEPARTAMENTI PËR ÇËSHTJE ADMINISTRATIVE**

**A.nr.**1043/21 me datë 02.04.2024

**Gj y q t a r j a**

Anita Nikçi-Morina

**KËSHILLA JURIDIKE**: Kundër këtij aktgjykimi është e lejuar ankesa në afat prej 15 ditësh nga dita e marrjes së të njëjtit, në Gjykatën së Apelit e Kosoves, përmes kësaj gjykate.